**MINISTERUL FINANŢELOR**

**ORDIN Nr. \_\_\_\_\_\_\_\_ din \_\_\_\_\_\_\_\_\_2021**

**pentru modificarea Ordinului ministrului finanțelor publice nr. 583/2016 pentru aprobarea formularisticii prevăzute de art. 230 și 232 din Legea nr. 227/2015 privind Codul fiscal, cu modificările și completările ulterioare**

Având în vedere prevederile art. 1, art. 7, art. 59, art. 230 și ale art. 232 din Legea nr.227/2015 privind Codul fiscal, cu modificările și completările ulterioare

în conformitate cu prevederile Convențiilor de evitare a dublei impuneri referitoare la rezidența și, respectiv, la modalitatea de evitare a dublei impuneri,

în temeiul prevederilor art. 10 alin. (4) din Hotărârea Guvernului nr. 34/2009 privind organizarea și funcționarea Ministerului Finanțelor Publice, cu modificările și completările ulterioare,

**ministrul finanțelor** emite următorul ordin:

**Art. I.** Ordinul ministrului finanțelor publice nr. 583/2016 pentru aprobarea formularisticii prevăzute de art. 230 și 232 din Legea nr. 227/2015 privind Codul fiscal, cu modificările și completările ulterioare publicat în Monitorul Oficial al României, Partea I, nr. 355 din 10 mai 2016, se modifică după cum urmează:

**1. La articolul 2, alineatul 3 se abrogă.**

**2. La articolul 5, alineatele 1 și 2 se modifică și vor avea următorul cuprins:**

” (1) Formularele certificatelor de rezidenţă fiscală pentru persoanele juridice şi fizice, rezidente în România, ale certificatelor privind atestarea veniturilor obținute din România de persoanele rezidente şi ale certificatelor privind atestarea impozitului plătit în România de către persoanele nerezidente, altele decât cele prevăzute la art. 1, elaborate pe machete ale organelor fiscale competente ale statelor cu care România are încheiate convenţii/acorduri de evitare a dublei impuneri şi cererile aferente, prevăzute la art.1, pentru eliberarea acestor documente se depun de către solicitanţi la registratura organului fiscal competent sau se transmit prin poştă, cu confirmare de primire ori prin mijloace electronice de transmitere la distanţă.

(2) Cererile prevăzute la art. 1 transmise de solicitant prin mijloace electronice de transmitere la distanţă se depun în format PDF cu XML atașat, la care se anexează o arhivă ZIP, care nu poate depăşi 5 MB și care conține formularele certificatelor prevăzute la alin. (1) în formatele "PDF", "JPEG" sau "TIFF".”

**3. Articolul 8 se modifică și va avea următorul cuprins:**

”Art.8Direcţia generală de legislaţie fiscală şi reglementări vamale și contabile şi Centrul Naţional pentru Informaţii Financiare din cadrul Ministerului Finanţelor, Direcţia generală de asistenţă pentru contribuabili, Direcţia generală de administrare a marilor contribuabili, precum şi direcţiile generale regionale ale finanţelor publice şi unităţile fiscale subordonate din cadrul Agenţiei Naţionale de Administrare Fiscală vor duce la îndeplinire prevederile prezentului ordin.”

**Art. II.** Prezentul ordin se publică în Monitorul Oficial al României, Partea I.

**Ministrul finanțelor,**

**Alexandru NAZARE**